钦定古今图书集成/理学汇编/经籍典/第037卷 > 《皇太子太学讲碑》陈江总
## 钦定古今图书集成/理学汇编/经籍典/第037卷 > 《皇太子太学讲碑》陈江总

我大陈之御天下。若水涣其长澜，瑶星踵其永历，重
华诞睿，兴于大鹿之野，敬仲继业，盛矣鸣凤之占，兼
以鸿才海富，逸思泉泻。含毫落纸，动八阕之歌谣；只
句片言，谐五声之节奏。云飞风起，追压汉帝之辞；高
观华池，远跨魏王之什。爰复建藏书之册，开献书之
路。帷帐丛残，家壁遗逸，紫台秘典，绿帙奇文，禹陵蠹
“迹，嵩山落简，外史所掌，广内所司，靡不饰以铅椠，雕
以缃素。”此文教之修也。